Andų San Martinas
San Martin de los Andesas (isp. San Martín de los Andes), Andų San Martinas – miestas Argentinoje, Neukeno provincijos pietuose, Anduose, Lakaro ežero rytiniame krante, 45 km nuo Čilės sienos. Lakaro departamento centras. 23,4 tūkst. gyventojų. Miestas įkurtas 1898 m. buvusios indėnų mapudungunų gyvenvietės vietoje. 22 km nuo miesto yra vietinės reikšmės oro uostas. Keliai į Sapalą ir Vilja La Angosturą. Lankytini objektai ir pramogos: slidinėjimas Chapelco kalno šlaitais Lanino nacionalinis parkas Septynių ežerų kelias (Camino de los Siete Lagos) į Vilja La Angosturą Kopimas į kalnus, sportinė žūklė ir t. t.